Svensk keeper om den stygge smellen: – Som å bli overkjørt av en buss
– Det føltes som å bli kjørt over av en buss. Nakken er veldig støl fortsatt, sier Läck til svenske Expressen. Det var i overtidsspillet i hjemmekampen mot Detroit Red Wings at den skremmende episoden skjedde. Carolina Hurricane-keeper Läck skulle forsøke å hindre Athanasiou i å score det avgjørende målet, men kolliderte med motstanderen idet pucken skled i inn i buret. Les også: Svensk keeper fikk skrekksmell da kampen ble avgjort Athanasiou hadde også fått en dytt i ryggen av Hurricanes Victor Rask – noe som bidro til at smellen ble voldsom. – Jeg rakk bare å tenke «nå smeller det», og dro tilbake benet i siste sekund før han raste inn i meg. Det gikk så j.... fort, så det var mer en refleks fra min side at jeg rygget, forteller Läck.TV-bildene viser at Läck fikk en voldsom smell i hode og nakke. 29-åringen har vært ute i lang tid tidligere denne sesongen på grunn av hjernerystelse, og ble liggende i over ti minutter ute på isen før han ble fraktet ut på båre. Deretter bar det rett på sykehuset der han ble undersøkt grundig i flere timer. Zuccarello med personlig assist-rekord – Rangers klare for sluttspillet – Jeg gjennomgikk de obligatoriske testene for hjernerystelse, men klarte det galant – pluss en del andre tester, sier Läck. Nå regner han med å gå på skøyter igjen i løpet av et par dager, og muligens spille igjen neste uke. Hurricanes har fortsatt håp om sluttspillplass, og laget har vært i meget god form den siste måneden. Kampen der Läck ble skadet tapte de 3 – 4 i overtidsspillet, mens de hevnet tapet med å slå samme Red Wings 4 – 1 natt til torsdag.
NHL-keeper Eddie Läck (29) slapp utrolig nok unna kollisjonen med Andreas Athanasiou (22) uten å pådra seg alvorlige skader.